انجلينا جولى (بالانجليزى: Angelina Jolie /dʒoʊˈliː/؛ née فويت بالانجليزى: Voight، سابقا جولي بيت بالانجليزى: Jolie Pitt) ممثله من امريكا. انجلينا جولى اتولدت فى 4 يونيه 1975، لعيله فنيه. ابوها الممثل المشهور جون فويت، واللى خاد الاوسكار، وامها الممثله مارشلين بيرتراند، واللى اتوفت سنه 2007، واخوها جيمس هيفن، وهوا كمان ممثل، وعمها جيب تايلور، وهوا مغنى كانترى. اشهر الافلام اللى مثلتها هيا: قراصنه سنة 1995، و جورج والاس سنة 1997، وجيا سنة 1998، واللى فازت بيه بجايزة الاوسكار لاحسن ممثله مساعده، ومثلت كمان بفيلم فتاة، قوطعت سنة 1999، ولارا كروفت: تومب رايدر سنة 2001، والسيد والسيدة سميث سنة 2005، ووانتد سنة 2008 وسولت سنة 2010، وملافسينت سنة 2014. اتعرفت كمان بدفاعها على حق التعليم، وحقوق المرأه، واللاجئين. اختارتها الامم المتحده كناطقه رسميه لشؤون اللاجئين. انجلينا جولى ارتبطت برجاله كتير، واتجوزت واطلقت 3 مرات. اولها كان مع الممثل البريطانى جونى لى ميلر سنة 1996، واتطلقو سنة 2000. وبعدين اتجوزت الممثل بيلى بوب ثورنتون سنة 2000، واطلقوا سنة 2003.